recursal/SuperWikiNEXT-32B huggingface dataset:
**সিঁদুরে মৌটুসি** (বৈজ্ঞানিক নাম: *Aethopyga siparaja*) বা **সিঁদুরে-লাল মৌটুসি** Nectariniidae (নেক্টার্নিডি) গোত্র বা পরিবারের অন্তর্গত *Aethopyga* (ইথোপিগা) গণের অন্তর্ভুক্ত এক প্রজাতির মৌপায়ী পাখি। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়।

সিঁদুরে মৌটুসির বৈজ্ঞানিক নামের অর্থ *লালকোমর সিঁদুরে মৌটুসি* (গ্রিক: *aithos* = আগুনরঙা, *puge* = কোমর; মালয়ী *siparaja* = সিঁদুরে মৌটুসি)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৪৯ লক্ষ ২০ হাজার বর্গ কিলোমিটার এলাকা জুড়ে এদের আবাস।

বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।

গ্যালারি
--------

* 
* 
* 
* 
* 
* 
*

তথ্যসূত্র
---------

1. 1 2  "*Aethopyga siparaja*"। The IUCN Red List of Threatened Species। ১৩ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১৩।
2. ↑  রেজা খান (২০০৮)। *বাংলাদেশের পাখি*। ঢাকা: বাংলা একাডেমী। পৃষ্ঠা ১০৪। আইএসবিএন 9840746901।
3. 1 2 3  জিয়া উদ্দিন আহমেদ (সম্পা.) (২০০৯)। *বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬*। ঢাকা: বাংলাদেশ এশিয়াটিক সোসাইটি। পৃষ্ঠা ৫২৬–৭।
4. ↑  "Crimson Sunbird *Aethopyga siparaja*"। BirdLife International। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৩-০৯-১৮।

বহিঃসংযোগ
---------

* পাখি প্রবেশদ্বার

উইকিমিডিয়া কমন্সে **সিঁদুরে মৌটুসি** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***সিঁদুরে মৌটুসি***

* আলোকচিত্র, Oriental Bird Images.
**হলদে চোখ ছাতারে** (Chrysomma sinense) একটি প্যাসেরাইন গায়ক প্রজাতির পাখি। এদের দক্ষিণ এশিয়ার খোলা ঘাস এবং ছোট ঝোঁপের মধ্যে দেখতে পাওয়া যায়। প্রজনন মৌসুমে সাধারণত পুরুষ পাখি ঝোঁপের মাথায় ও ঘাসের ডগায় বসে জোরে গান গায়।

আকার
----

হলদে চোখ ছাতারে লালচে-বাদামি রঙের পাখি। দেহের দৈর্ঘ্য ১৮ সেন্টিমিটার এবং ওজন ১৮ দশমিক ৩ গ্রামের মত। প্রাপ্তবয়স্ক পাখির কানসহ পিঠ পুরোপুরি লালচে-বাদামি রঙের। হলুদ চোখ ঘিরে থাকে সাদা ভ্রুরেখা। চোখের বেড় কমলা-হলুদ রঙের, থুতনি, গলা ও বুক সাদা, বগল ও তলপেটে রয়েছে হালকা পীত রঙের আভা। ঠোঁট কালো, খাটো, মোটা ও শক্ত। পা ও পায়ের পাতা হলুদ। কমলা ও বাদামি মুখ প্রজনন মৌসুমে কালোতে রূপ নেয়। পুরুষও মেয়েপাখির চেহারা একই রকম।

খাদ্য
-----

হলদে চোখ ছাতারে সাধারণত পোকামাকড়, যেমন ফড়িং, শুঁয়াপোকা ও মাকড়সা খায়। রসালো ফল ও ফুলের মধুও এদের খুব প্রিয় খাদ্য। এরা মধুর জন্য লাল টকটকে ফুলে ভরা মাদার ও শিমুল ফুলে বিচরণ করে।

স্বভাব
------

হলদে চোখ ছাতারে সাধারণত উঁচু ঘাস, ঝোপ, তৃণময় পাহাড়ের ঢাল, মাঝারি গুল্ম লতা, বাঁশবন, চাষের জমির কাছে ও আখখেতে বিচরণ করে। এরা স্থির হয়ে এক জায়গায় বেশিক্ষণ থাকেনা। ঝোপঝাড়ের মধ্যে খাবারের জন্য পোকা খুঁজে বেড়ায় এরা। এ পাখি ভীরু স্বভাবের, হঠাৎ ভয় পেলে এক ঝোপ থেকে আরেক ঝোপে লাফ দিয়ে পালায় এবং দ্রুত ঝোপের আড়ালে অদৃশ্য হয়ে যায়। ভয়ে পালানোর সময় কর্কশ স্বরে কিচিরমিচির করে ডাকে।

বাসা
----

হলদে চোখ ছাতারে পরিষ্কার গলায় ডাকে। জুন-নভেম্বর মাসে ঘাসের গোড়ায় কিংবা ভূমির খুব কাছে অন্য উদ্ভিদের ঘাস দিয়ে মোচাকার কিংবা বাটির মতো বাসা বানায়। বাসার বাইরের দিকে মাকড়সার জালের প্রলেপ থাকে। মাটি থেকে প্রায় দুই মিটার উঁচুতে ঝোপের দুই ডালের সংযোগস্থলে বা দুটি ঘাসের ডাঁটার মধ্যে দোলনার মতো করে বাসা বাঁধে ও ডিম পাড়ে। ডিম পাটকিলে সাদা রঙের এবং সংখ্যায় তিন থেকে পাঁচটি হয়। ডিম সাধারণত ১৫-১৬ দিনে ফোটে। পুরুষ ও মেয়েপাখি উভয় মিলে সংসারের কাজ করে।

তথ্যসূত্র
---------

1. ↑  BirdLife International (২০১২)। "*Chrysomma sinense*"। *বিপদগ্রস্ত প্রজাতির আইইউসিএন লাল তালিকা। সংস্করণ 2012.1*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ১৬ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3 4 5  *হলদে চোখ ছাতারে*, সৌরভ মাহমুদ, দৈনিক প্রথম আলো। ঢাকা থেকে প্রকাশের তারিখ: নভেম্বর ১১, ২০১৩ খ্রিস্টাব্দ।

বহিঃসংযোগ
---------

* পাখি প্রবেশদ্বার

উইকিমিডিয়া কমন্সে **হলদে চোখ ছাতারে** সংক্রান্ত মিডিয়া রয়েছে।

* Mangoverde: *Yellow-eyed Babbler*
**ঢাকা আন্তর্জাতিক বইমেলা**, প্রাক্তন **ঢাকা বইমেলা**, বাংলাদেশের রাজধানী শহর ঢাকায় অনুষ্ঠিত একটি বইমেলা, যা আন্তর্জাতিক বইমেলা হিসেবে পরিগণিত। এই মেলাটি বাংলাদেশের অন্যতম বিশিষ্ট বইমেলা *অমর একুশে গ্রন্থমেলা* থেকে আলাদা। সাধারণত প্রতি বছর ডিসেম্বর মাসে এই মেলার আয়োজন করা হয়। তবে এই মেলা আয়োজনের স্থান নির্দিষ্ট নয়।

বিবরণ
-----

এই মেলায় সাধারণত বাংলাদেশ ছাড়াও বিশ্বের অন্যান্য দেশ (ভারত, ইরান ইত্যাদি) থেকেও প্রকাশনা সংস্থারা তাদের বই নিয়ে হাজির হোন। অনেক সময় বিদেশী স্টলগুলো নির্দিষ্ট দেশের প্রতিনিধিত্ব না করে কোনো সংস্থা বা প্রতিষ্ঠানের প্রতিনিধিত্ব করে। তবে বেশিরভাগ বিদেশী স্টলে বই, বিক্রয়ের জন্য রাখা হয় না, শুধুমাত্র প্রদর্শন করা হয়। প্রতি বছরই মেলা নির্দিষ্ট কোনো প্রতিপাদ্য থাকে। মেলার স্থান নির্দিষ্ট নয়, কখনও শিল্পকলা একাডেমী প্রাঙ্গণে, কখনও ঢাকা বিশ্ববিদ্যালয়ের খেলার মাঠে, কখনও সোহরাওয়ার্দী উদ্যানে আয়োজিত হয়। গুটিকয়েক প্রকাশনা প্রতিষ্ঠান এই মেলা উপলক্ষে নতুন বই প্রকাশ করে থাকে। বই ক্রয়ে নির্দিষ্ট পরিমাণ (সাধারণত ২৫%) কমিশন পাওয়া যায়।

মেলাকে ঘিরে আরো থাকে সেমিনার, সংগীতানুষ্ঠান, নতুন বইয়ের মোড়ক উন্মোচন অনুষ্ঠান আর বিভিন্ন বিষয়ক আলোচনা অনুষ্ঠান। মেলায় ঢোকার জন্য থাকে টিকেটের ব্যবস্থা, নির্দিষ্ট প্রবেশমূল্য দিয়ে টিকেট ক্রয় করতে হয়। তবে কোনো শিক্ষাপ্রতিষ্ঠানের ব্যবস্থাপনায় শিক্ষার্থীরা দলগতভাবে বিনা টিকেটে প্রবেশ করতে পারে।

ইতিহাস
------

স্বাধীন বাংলাদেশে প্রথম আন্তর্জাতিক বইমেলার আয়োজক ছিলো দেশটির *জাতীয় গ্রন্থকেন্দ্র*, এবং সেই মেলা অনুষ্ঠিত হয় ১৯৭২ খ্রিস্টাব্দের ২০ ডিসেম্বর থেকে ২৭ ডিসেম্বর পর্যন্ত বাংলা একাডেমী প্রাঙ্গণে সেই মেলা বসেছিলো। বাংলাদেশের প্রকাশনা সংস্থা ছাড়াও ৮টি দেশের প্রকাশনা সংস্থা অংশ নিয়েছিলো সেই মেলায়। মেলা উপলক্ষে আয়োজিত হয়েছিলো আন্তর্জাতিক সেমিনার। তবে বর্তমান মেলার আসরটি আয়োজিত হয়ে আসছে ১৯৯৫ খ্রিস্টাব্দ থেকে। তখন থেকে *ঢাকা বইমেলা* নামে এই মেলা আয়োজিত হয় ১৪ বার। ২০০৮ খ্রিস্টাব্দ থেকে বর্ধিত পরিসরে *ঢাকা আন্তর্জাতিক বইমেলা* নামে এই মেলার আয়োজন চলছে।

আরো দেখুন
---------

* অমর একুশে গ্রন্থমেলা
* বাংলাদেশের উৎসব

তথ্যসূত্র
---------

1. 1 2 3 4 5  *ঢাকা আন্তর্জাতিক বইমেলা শুরু  ওয়েব্যাক মেশিনে আর্কাইভকৃত ১৭ সেপ্টেম্বর ২০১১ তারিখে*, শিল্প-সাহিত্য, বিডিনিউজ২৪.কম, ১ ডিসেম্বর ২০১০। গ্রহণের তারিখ: ১১ ডিসেম্বর ২০১০।
2. 1 2  *ঢাকা আন্তর্জাতিক বইমেলা: কেমন দেখতে চাই*, বিশ্বজিৎ ঘোষ, সাহিত্য সাময়িকী, দৈনিক প্রথম আলো, ১০ ডিসেম্বর ২০১০, পৃষ্ঠা ৪। গ্রহণের তারিখ: ১০ ডিসেম্বর ২০১০।

বহিঃসংযোগ
---------

* ঢাকা আন্তর্জাতিক বইমেলা'র অফিশিয়াল ওয়েবসাইট[*স্থায়ীভাবে অকার্যকর সংযোগ*]
* [*অকার্যকর সংযোগ*]*সাপ্তাহিক ২০০০* পত্রিকার একটি প্রতিবেদনে ঢাকা আন্তর্জাতিক বইমেলার সমালোচনা
***শালোম আলেইকেম*** (/ʃəˌlɒm əˈleɪxəm, ˌʃoʊləm-/; হিব্রু ভাষায়: שָׁלוֹם עֲלֵיכֶם‎ *shālôm ʻalêḵem*) হিব্রু উচ্চারণ: [ʃaˈlom ʕaˈleχem] হিব্রু ভাষার একটি কথ্য অভিবাদন বা শুভেচ্ছা বাক্য, যার অর্থ "আপনার উপর শান্তি বর্ষিত হোক।" এর যথার্থ প্রতিত্তোর হল আলেইকেম শালোম ("আপনার উপরও শান্তি বর্ষিত হোক") (হিব্রু ভাষায়: עֲלֵיכֶם שָׁלוֹם‎)।

এই শুভেচ্ছাবার্তা বিশ্বজুড়ে ইহুদিদের মধ্যে প্রচলিত। জেরুজালেম তালমুডে এটি ছয়বার করে বলা হয়। আশকেনাৎজি ইহুদিদের মধ্যে এই অভিবাদন বাক্যটি বেশি দেখা যায়। একজনকে সম্বোধন করার ক্ষেত্রেও এর বহুবচন রূপ "עֲלֵיכֶם‬" ব্যবহার করা হয়। এর একটি ধর্মীয় ব্যাখ্যা হল যে একটি দেহ ও আত্মা উভয়কেই শুভেচ্ছা জানাচ্ছেন, তবে হিব্রু ভাষায় শ্রদ্ধার চিহ্ন হিসাবে খুব কমই বহুবচন ব্যবহার হয়।

অন্যান্য ধর্ম
-------------

অনেক ধর্ম এই শুভেচ্ছা বাক্যটি ব্যবহার করে থাকে।

এটির সম্পর্কিত আরবি সংস্করণ, *আসসালামু আলাইকুম* ("আপনার উপর শান্তি বর্ষিত হোক") বহু ভাষা ও নৃতাত্ত্বিক গোষ্ঠীর মুসলমানদের দ্বারা ব্যবহৃত হয়। যার যথোপযুক্ত প্রতিত্তোরে বলা হয় *ওয়া আলাইকুম সালাম* ("আপনার উপরও শান্তি বর্ষিত হোক")। (আরবি ভাষায় السلام عليكم) আস-সালামু আলাইকুম এবং এর রূপভেদগুলো বিভিন্ন ধর্মের আরবরা সালাম হিসাবে ব্যবহার করে।
আরামীয় এবং ধ্রুপদী সিরিয়াক ভাষায় *Shlomo 'aleykhun (ܫܠܳܡܳܐ ܥܰܠܶܝܟ̣ܽܘܢ)* ব্যবহার করে যার অর্থ *আপনাকে জানাই শান্তির বার্তা*।

ক্যাথলিক এবং অর্থডক্স গীর্জাতে *তোমরা শান্তিতে রও* (গ্রিকে: "Εἰρήνη πᾶσι", লাতিন ভাষায়: "Pax vobiscum") বলে একজন বিশপ বা যাজক প্রাথমিকভাবে অভিবাদন করে থাকেন। গণসম্মেলনে, ক্যাথলিক যাজকরা যারা বিশপ নন তারা বলেন *প্রভু আপনার সহায় হন।*

তথ্যসূত্র
---------

1. ↑  "shalom aleichem"। *মেরিয়াম-ওয়েবস্টার ডিকশনারি* (ইংরেজি ভাষায়)। সংগ্রহের তারিখ মে ১৯, ২০১৮।
2. ↑  "shalom aleichem"। *Collins Dictionary*। সংগ্রহের তারিখ মে ১৯, ২০১৮।
3. ↑  "shalom aleichem"। *ডিকশনারী.কম*। র‍্যান্ডম হাউজ। সংগ্রহের তারিখ জুলাই ২৮, ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Dovid Zaklikowski। "The Jewish Hello"। Chabad.org। সংগ্রহের তারিখ জুলাই ২৮, ২০১৬।

আরও দেখুন
---------

* আসসালামু আলাইকুম
* সালাম
**Dendrelaphis pictus** হচ্ছে শ্রীলঙ্কা, ভারত, বাংলাদেশ, মিয়ানমার, মালয়েশিয়া, চীন, কম্বোডিয়া, থাইল্যান্ড, ভিয়েতনাম এবং নেপালের স্থানীয় গেছো কলুব্রিডি পরিবারের সাপের প্রজাতি।

বর্ণনা
------

এটি একটি গেছো সাপ। 
আঁকা ব্রোঞ্জব্যাকে ২৩ থেকে ২৬ পর্যন্ত ম্যাক্সিলারি দাঁত , চোখা নাকের এবং চোখের মধ্যবর্তী দূরত্ব হিসাবে দীর্ঘ। রোস্টাল স্কেল গভীর থেকে আরও বিস্তৃত এবং উপরে থেকে দৃশ্যমান। অভ্যন্তরীণ স্কেলগুলি প্রাইফ্রন্টাল স্কেলগুলির চেয়ে দীর্ঘ বা সামান্য খাটো। সামনের স্কেলটি রোস্টাল বা স্নাউটের ডগা থেকে তার দূরত্ব যতটা দীর্ঘ তবে প্যারিটাল স্কেলের চেয়ে ছোট o লোরিয়াল দীর্ঘ এবং সেখানে একটি প্রাক্কুলার এবং দুটি পোস্টোকুলার রয়েছে। টেম্পোরাল স্কেলগুলি ২ + ২, ১+ ১ বা ১ + ২ হয়। পঞ্চম এবং ষষ্ঠ (বা চতুর্থ থেকে ষষ্ঠ) চোখে প্রবেশ করে নয়টি (সাত বা আট) উচ্চতর ল্যাবিল রয়েছে ।এই সাপটি চিবুকের সামঞ্জস্য পাঁচটি (চারটি) নীচের ল্যাবালিয়াল রয়েছে, যা একটি পূর্ববর্তী এবং দুটি উত্তরীয় আঁশ দ্বারা পৃথক করা হয়। স্কেলগুলি ১৫ সারিতে থাকে, বহির্মুখী হিসাবে প্রায় বৃহদাকার; ভেন্ট্রালসের সংখ্যা ১৫১-২২০৪, মলদ্বার বিভক্ত এবং সাবকডালগুলি ১০৩-১১৭৪ স্তরে।

সাপের বর্ণ হলুদ বা বাদামী। উপরে হলুদ, পার্শ্ব স্ট্রাইপযুক্ত, নিচে বাইরের স্কেল এবং ভেন্ট্রালের মধ্যে একটি কালো রেখা দ্বারা সজ্জিত। মাথার প্রতিটি পাশের একটি কালো স্ট্রাইপ চোখের মধ্য দিয়ে যায়, ফলে স্ট্রাইপগুলি প্রশস্ত হয় বা দাগগুলিতে বিচ্ছেদ হয় এবং ন্যাপের উপর নীল-সবুজ ব্যান্ডগুলি দ্বারা পৃথক করে। উপরের ঠোঁট হলুদ এবং নীচের পৃষ্ঠটি হলুদ বা সবুজ। মাথা এবং দেহের দৈর্ঘ্য প্রায় ৭৪০ মিমি এবং লেজ ৪৪০ মিমি।

আবাস
----

এটি ভারত, শ্রীলঙ্কা, নেপাল, বাংলাদেশ,চীন, মিয়ানমার, থাইল্যান্ড, মালয়েশিয়া,কম্বোডিয়া, ভিয়েতনামে দেখা যায়।প্রধানত ঘন জঙ্গল , অতিবৃষ্টি অরণ্য সমুদ্র পৃষ্ঠ থেকে ১,০০০ মিটার উপরের অঞ্চলে এরা বাস করে।

তথ্যসূত্র
---------

1. ↑  Das, I. 1999 Biogeography of the amphibians and reptiles of the Andaman and Nicobar Islands, India. In: Ota, H. (ed) Tropical Island herpetofauna.. Elsevier, pp. 43–77
2. ↑  Rooij, Nelly de. 1915. The reptiles of the Indo-Australian archipelago. Volume 2. Leiden
3. ↑  How R A. Schmitt L H. Maharadatunkamsi. 1996 Geographical variation in the genus Dendrelaphis (Serpentes: Colubridae) within the islands of south-eastern Indonesia. JOURNAL OF ZOOLOGY (LONDON) 238 (2): pp. 351–363.
**মনিরুল হক সাক্কু** (জন্ম: ১৯৬২) একজন বাংলাদেশী রাজনীতিবিদ। তিনি কুমিল্লার প্রথম সিটি কর্পোরেশনের সাবেক মেয়র। তিনি কুমিল্লায় জন্মগ্রহণ করেন।

রাজনৈতিক জীবন
-------------

মনিরুল হক সাক্কু ১৯৯৩ সালে জেলা যুবদলের সভাপতি হন। ওই পদে তিনি ২০১০ পর্যন্ত বহাল ছিলেন। ২০০৩ সালে তিনি জেলা বিএনপির সাংগঠনিক সম্পাদক হন।

২০০৫ সালের উপনির্বাচনে তিনি কুমিল্লার পৌর চেয়ারম্যান নির্বাচিত হন। ২১ মে তিনি পৌর চেয়ারম্যানের দায়িত্ব পালন শুরু করেন ও পরের বছরের ১০ জানুয়ারি পর্যন্ত তিনি দায়িত্ব পালন করেন। ২০০৯ সালের ১৬ নভেম্বর তিনি দ্বিতীয় মেয়াদে পৌর চেয়ারম্যান হিসেবে দায়িত্ব পান।

২০১২ সালে কুমিল্লার প্রথম সিটি কর্পোরেশন নির্বাচনে তিনি আওয়ামী লীগ প্রার্থী আফজল খানকে হারিয়ে মেয়র নির্বাচিত হন। ২০১৭ সালে তিনি এখান থেকে দ্বিতীয়বারের মত মেয়র নির্বাচিত হন।

২০২১ সালে তাকে বিএনপি থেকে বহিস্কার করা হয়।

সমালোচনা
--------

তার বিরুদ্ধে হত্যা, কলেজে আগুন দেওয়া, আয়কর ফাঁকিসহ একাধিক অভিযোগ রয়েছে। ১৯৭৯ সালে তার বিরুদ্ধে প্রবীর হত্যার অভিযোগে মামলা হয়। এরপর তিনি সিঙ্গাপুর চলে যান। তিনি কুমিল্লার অজিত গুহ কলেজ, কুমিল্লা ভিক্টোরিয়া কলেজের বিজ্ঞানাগারে আগুন লাগার ঘটনায় দায়ের হওয়া মামলার আসামি ছিলেন। ২০০১ থেকে ২০০৬ সালের সরকারের সময় তার বিরুদ্ধে টেন্ডারবাজি ও বালুমহাল দখল করে টাকা লুটের অভিযোগ রয়েছে।

তথ্যসূত্র
---------

1. ↑  "মনিরুল হক সাক্কু কুসিকের প্রথম মেয়র নির্বাচিত"। *দৈনিক সংগ্রাম*। সংগ্রহের তারিখ ১৩ এপ্রিল ২০২০। [*স্থায়ীভাবে অকার্যকর সংযোগ*]
2. 1 2 3 4 5 6  "সাক্কু কাহিনী"। *সমকাল*। ২১ মার্চ ২০১৭। সংগ্রহের তারিখ ১৩ এপ্রিল ২০২০।
3. ↑  "কুমিল্লার প্রথম মেয়র নির্বাচিত হলেন মনিরুল হক সাক্কু"। *bangla.irib.ir*। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৬-০৩-২২।
4. ↑  "কুমিল্লা সিটি কর্পোরেশন নির্বাচনে বিএনপির জয়"। *বিবিসি নিউজ বাংলা*। ৩০ মার্চ ২০১৭। সংগ্রহের তারিখ ১৩ এপ্রিল ২০২০।
5. ↑  "বিএনপি থেকে কুমিল্লার মেয়র সাক্কুকে অব্যাহতি"। *Jugantor* (ইংরেজি ভাষায়)। সংগ্রহের তারিখ ২০২২-০৫-১৭।
6. ↑  "কুমিল্লার মেয়র মনিরুল হক 'আত্মগোপনে'"। *প্রথম আলো*। ২৩ এপ্রিল ২০১৭। সংগ্রহের তারিখ ১৩ এপ্রিল ২০২০।
মনোরঞ্জন ঘোষাল বাংলাদেশের স্বাধীন বাংলা বেতার কেন্দ্রের কণ্ঠশিল্পী ও বীর মুক্তিযোদ্ধা। তিনি সংগীতে গুরুত্বপূর্ণ অবদান রাখার জন্য ২০২৩ সালে একুশে পদক লাভ করেন।

প্রারম্ভিক জীবন
---------------

ঘোষাল জগন্নাথ কলেজ থেকে বিকম এবং পরে ঢাকা বিশ্ববিদ্যালয় থেকে হিসাববিজ্ঞানে এম কম ডিগ্রি নিয়েছেন।

কর্মজীবন
--------

ঘোষাল দৈনিক ভোরের আকাশ পত্রিকার সম্পাদক হিসেবে দায়িত্ব পালন করছেন।

মুক্তিযুদ্ধে অবদান
------------------

ঘোষাল বাংলাদেশের স্বাধীনতা যুদ্ধের একজন শব্দসৈনিক। ১৯৬৯ সালে পাকিস্তানি সামরিক জান্তা আইয়ুব খানের দুঃশাসনবিরোধী গণঅভ্যুত্থানের সময় যোগ দিয়েছিলেন বিক্ষুব্ধ শিল্পীগোষ্ঠীতে। ১৯৭১ সালের ২৬ মার্চ রাতে পাকিস্তানি সামরিক বাহিনীর গুলিতে তার বড় ভাই রতন ঘোষাল শহীদ হন। ৩১ মার্চ সকালে পাকিস্তানি বাহিনীর হাতে ধরা পড়েন মনোরঞ্জন। সেখান থেকে বেঁচে তিনি ভারত পালিয়ে যান এবং স্বাধীন বাংলা বেতার কেন্দ্রে যোগ দেন। মুক্তিযুদ্ধে ছোট ভাই মদন ঘোষালকেও হত্যা করে পাকিস্তানিরা।

তথ্যসূত্র
---------


1. ↑  TV, News24 (২০২২-১১-২৬)। "স্বাধীনবাংলা বেতার কেন্দ্রের মনোরঞ্জন ঘোষালের স্ত্রী বিয়োগ"। *news24bd.tv*। সংগ্রহের তারিখ ২০২৩-০২-১৪।
2. ↑  "বিদ্যানন্দসহ ২১ ব্যক্তি-প্রতিষ্ঠান একুশে পদকে ভূষিত | Dainikbangla"। *www.dainikbangla.com.bd*। সংগ্রহের তারিখ ২০২৩-০২-১৪।
3. ↑  "মানুষের উন্নয়ন নির্ভর করে মনুষ্যত্ব ও মানবতার উপর: মনোরঞ্জন ঘোষাল"। *ভোরের আকাশ*। সংগ্রহের তারিখ ২০২৩-০২-১৪।
4. ↑  "মৃত্যুঞ্জয়ী মনোরঞ্জনের গল্প"। *SAMAKAL* (ইংরেজি ভাষায়)। ২০২৩-০২-১৪ তারিখে মূল থেকে আর্কাইভ করা। সংগ্রহের তারিখ ২০২৩-০২-১৪।
জলরঙ আঁকা গুরু রাম দাশের তৈলচিত্র, চন্ডীগড় যাদুঘর।
**গুরু রাম দাশ** ([ɡʊru ɾɑm dɑs]; ১৫৩৪-১৫৮১) ছিলেন শিখধর্মের দশ শিখ গুরুর  চতুর্থ গুরু। ৩০ আগস্ট ১৫৭৪ সালে তিনি শিখ গুরুর পদ পান। ২৪ সেপ্টেম্বর ১৫৩৪ সালে রাম দাশ পাঞ্জাব অঞ্চল, লাহোরের চুনা মান্ডিতে  জন্মগ্রহণ করেন। তার বাবা ছিলেন হরি দাশ ও তার মা অনুপ দেবী( দয়া কৌর)। গুরু অমর দাশের কনিষ্ঠ কন্যা বিবি বানি ছিলেন তার স্ত্রী। তাদের তিন পুত্র ছিল : পৃথ্বী চাঁদ, মহাদেব ও গুরু অর্জন।

গুরু রাম দাশের শ্বশুর ছিলেন গুরু অমর দাশ, যিনি ছিলেন দশ গুরুর তৃতীয় গুরু।

অবদান
-----

একজন গুরু হিসাবে, তার অন্যতম প্রধান অবদান ছিল শিখ সমাজের কাঠামো সংগঠিত করা। উপরন্তু, তিনি লাভার রচয়িতা ছিলেন যেটি হচ্ছে শিখ বিবাহের চারটি  মন্ত্র। তিনি রামদাশপুর নগরের পরিকল্পনাকারী এবং স্রষ্টা, যা পরে শিখদের পবিত্র শহর অমৃতসর হয়ে ওঠে। টাং গ্রামের মালিকের কাছ থেকে ৭০০ টাকায় জমি কিনে তিনি ১৫৭৪ সালে নগরটি প্রতিষ্ঠা করেন। এর আগে ১৫৬৪ সালে গুরু রাম দাশ সুলতানবিন্দ গ্রামের কাছাকাছি সন্তোকসর সরোবর নির্মাণের কাজ শুরু করেছিলেন (এক উৎস অনুযায়ী,১৫৭০ সাল)। এই নির্মাণ কার্য ১৫৮৮ সালের আগে শেষ করা সম্ভব হয়নি। ১৫৭৪ সালে, গুরু রাম দাশ তার বাসভবন নির্মাণ করে, সেখানে চলে যান।  সেই সময়ে, এটি **গুরু দা চক** হিসাবে পরিচিত ছিল (পরে, এটি **চক রাম দাশ** হিসাবে পরিচিত হয়ে ওঠে)। অমৃতসরে  গুরুদুয়ারা হরমন্দির সাহিব, যা **'ঈশ্বরের আবাস**' এছাড়াও **দরবার সাহিব** নামে পরিচিত, তারই পরিকল্পিত।

শিখদের প্রধান গ্রন্থ গুরু গ্রন্থ সাহিব গুরু রাম দাশের রচিত। এতে শিখদের বিভিন্ন শিক্ষামূলক ৬৮৮টি স্তবগান আছে।

এর মধ্যে ৩০৫ পৃষ্ঠাটি নিম্নরূপ।
*— সাধু সন্ত এবং পুণ্য স্নানেের ওপর গুরু রাম দাশের বানী।*

এছাড়াও  গুরুর *বানীগুলি,*   নানকশাহী দিনপঞ্জিকা এবং দৈনিক শিখদের প্রার্থনা, কীর্ত্তন সোহিলার অংশ।

আনন্দ কারজ: শিখ বিয়ের অনুষ্ঠান
-------------------------------

প্রচলিত শিখ বিয়ের অনুষ্ঠান, যেটি আনন্দ কারজ হিসাবে পরিচিত, সেটি গুরু রাম দাস  রচিত চার-স্তবকেের স্তবগান  কেন্দ্র করে অনুষ্ঠিত হয়। বিয়ের অনুষ্ঠানে নব দম্পতি গুরু রাম দাসের স্তবকগুলির একটি করে লাবাস্তবক পড়েন এবং গুরু গ্রন্থ সাহিবকে কেন্দ্র করে একটি করে পাক ঘুরতে থাকেন। প্রথম পাকটি, বিবাহ বন্ধনে আবদ্ধ হয়ে, গৃহস্থ জীবনে প্রবেশ করার জন্য। দ্বিতীয় পাকে ঈশ্বরের ইচ্ছায় দুটি প্রাণের মিলন বর্নিত হয়। তৃতীয় পাকে, নবদম্পতিকে সবচেয়ে সৌভাগ্যবান  হিসাবে বর্ণনা করা হয়, যেহেতু তারা গুরুর সান্নিধ্যে, ঈশ্বরের প্রার্থনা করেছেন। চতুর্থ পাকে, বর্নিত হয় যে  দম্পতিরা তাদের ইচ্ছা অনুসারে একে অপরকে পেয়েছেন এবং অভিনন্দিত হয়েছেন।

'লাভান'
-------

লাভান,  গুরু রাম দাস রচিত, একটি সুন্দর বানী, যার দ্বারা শিখ দম্পতিকে বিবাহ করার অর্থ বোঝানো হয়। কার্যকরভাবে গুরু, শিখ বিবাহকে একটি আধ্যাত্মিক মিলন হিসাবে, সংজ্ঞায়িত করেন, এই দু লাইনে: "যারা নিছক একসঙ্গে বসবাস করে, তাদের স্বামী ও স্ত্রী, বলা যায় না, তাদের একা বলা যায়, বরঞ্চ  যারা এক আত্মা দুই দেহ, তাদের স্বামী ও স্ত্রী, বলা যায়।"

মৃত্যু
------

গুরু রাম দাস  ১ সেপ্টেম্বর ১৫৮১ সালে, পাঞ্জাব অঞ্চলের  অমৃতসর শহরে মারা যান।

তথ্যসূত্র
---------

বহিঃসংযোগ
---------
**সৈয়দা সাইরা মহসিন** বাংলাদেশের আওয়ামী লীগের রাজনীতিবিদ এবং সংসদ সদস্য।

কর্মজীবন
--------

মৌলভীবাজার জেলার, মৌলভীবাজার - ৩ আসনে মৌলভীবাজার সদর উপজেলা এবং মৌলভীবাজার উপজেলার নির্বাচনে প্রতিদ্বন্দ্বিতা করার জন্য বাংলাদেশ আওয়ামী লীগের মনোনীত প্রার্থী সৈয়দা সাইরা মহসিন মনোনীত হন। ১৪ সেপ্টেম্বর ২০১৫ তারিখে স্বামী সৈয়দ মহসিন আলীর মৃত্যুর পর আসনটি খালি হয়ে যায়। মনোনয়নপত্র প্রধানমন্ত্রী শেখ হাসিনার অনুমোদন পায়। বাংলাদেশ নির্বাচন কমিশন তার সকল প্রতিপক্ষের প্রার্থীতা বাদ দিয়ে নির্বাচনে অসহযোগিতায় জয়ী হয়। ৭ ডিসেম্বর ২০১৫ তারিখে স্পিকারের কার্যালয়ে সংসদ স্পিকার শরীন শারমিন চৌধুরী তার শপথ গ্রহণ করেন।

ব্যক্তিগত জীবন
--------------

সৈয়দা সাইরা মহসিন বিয়ে করেন আওয়ামী লীগের রাজনীতিবিদ সৈয়দ মহসিন আলীকে। তার স্বামী সমাজকল্যাণ মন্ত্রী ছিলেন। ১৪ সেপ্টেম্বর ২০১৫ তারিখে তার স্বামী মারা যান। ১৯৭১ সালের তিনি বাংলাদেশের স্বাধীনতা যুদ্ধে তার ভূমিকার জন্য মরণোত্তর স্বাধীনতা দিবস পুরস্কার পান।

তথ্যসূত্র
---------

1. ↑  "Syeda Saira Mohsin sworn in as MP"। *The Independent*। সংগ্রহের তারিখ ১৮ নভেম্বর ২০১৭।
2. 1 2  "Mohsin's wife gets AL ticket for Moulvibazar-3 by-polls"। *The Daily Star* (ইংরেজি ভাষায়)। ৯ নভেম্বর ২০১৫। সংগ্রহের তারিখ ১৮ নভেম্বর ২০১৭।
3. ↑  "Ex-minister Mohsin Ali's wife wins Moulvibazar by-polls"। *observerbd.com*। সংগ্রহের তারিখ ১৮ নভেম্বর ২০১৭।
4. ↑  "Syeda Saira Mohsin sworn in as MP"। *theindependentbd.com*। The Independent। সংগ্রহের তারিখ ১৮ নভেম্বর ২০১৭।
5. ↑  "Hasina: No conspiracy will work against Bangladesh"। *Gulf-Times* (ইংরেজি ভাষায়)। ২৩ মার্চ ২০১৭। সংগ্রহের তারিখ ১৮ নভেম্বর ২০১৭।
**রবিন ঘোষ** (১৩ সেপ্টেম্বর, ১৯৩৯ - ১৩ ফেব্রুয়ারি, ২০১৬) বরেণ্য সুরকার ও সংগীত পরিচালক হিসেবে উপমহাদেশে সুনাম কুড়িয়েছেন। বিখ্যাত গায়ক আহমেদ রুশদি তার সাফল্যের সাথে জড়িয়ে আছেন।

শৈশবকাল
-------

রবিন ঘোষের পিতা আন্তর্জাতিক রেডক্রসে চাকরি করতেন। চাকরি সূত্রেই তিনি ২য় বিশ্বযুদ্ধ চলাকালে ইরাকের বাগদাদে স্থানান্তরিত হন। সেখানেই রবিন ঘোষ খ্রিষ্টান সম্প্রদায়ের একটি বিদ্যালয়ে পড়াশোনা করেন। তার এক ভাই অশোক ঘোষ বাংলাদেশের চলচ্চিত্র শিল্পে বিখ্যাত পরিচালক ছিলেন।

চলচ্চিত্র জীবন
--------------

১৯৬০-এর দশকে চলচ্চিত্র পরিচালক এহতেশাম রেডিও স্টেশন পরিদর্শনে আসেন। সেখানে তিনি রবিন ঘোষকে তার চলচ্চিত্রসমূহের গানে সুর দেয়ার জন্য অনুরোধ জানান। রাজধানীর বুকে নামীয় বাংলা চলচ্চিত্রের গানের মাধ্যমে তার অভিষেক ঘটে। এরপর থেকে তিনি অগণিত বাংলা ও উর্দু চলচ্চিত্রের অনেক গানে সুরারোপ করেন। তন্মধ্যে - তালাস, পয়সা, চাকোরী এবং ভাইয়া অন্যতম।

*তুম মেরে হো* চলচ্চিত্রটি মুক্তিলাভের পর রবিন ঘোষ করাচীতে চলে যান। সেখানে তিনি চলচ্চিত্রের গানে ১৯৮০-এর দশক পর্যন্ত একাধানে সুর করে যান। তিনি আয়না চলচ্চিত্রের গানগুলোয় সুরারোপ করেন। এ চলচ্চিত্রটি পরবর্তীতে পাকিস্তানের চলচ্চিত্রের ইতিহাসের অন্যতম সফল চলচ্চিত্রের মর্যাদা পায়।

পারিবারিক জীবন
--------------

মূল নিবন্ধ: শবনম
১৯৫০-এর দশকে রবিন ঘোষ এক বন্ধুর মাধ্যমে ঢাকা রেডিও স্টেশনে চাকরির জন্য প্রস্তাবনা পান। ঐ বন্ধুর বোন *ঝর্ণা বসাক* তখন বাংলা চলচ্চিত্রে মাঝে-মধ্যে অভিনয় করতেন। এ ঝর্ণা বসাকই পরবর্তীকালে বিখ্যাত চলচ্চিত্র অভিনেত্রী শবনম হিসেবে পরিচিত পান। দুই পরিবারের সম্মতিক্রমে ১৯৬৪ সালের ২৪ ডিসেম্বর তাদের বিবাহকার্য সম্পন্ন হয়। ১৯৬৬ সালে এ দম্পতির *রনি* নামে এক সন্তান জন্মগ্রহণ করে। বর্তমানে তারা বাংলাদেশে স্থায়ীভাবে বসবাস করছেন।

নিগার পুরস্কার
--------------

রবিন ঘোষ *তালাশ* (১৯৬৩), *চকোরী* (১৯৬৭), *চাহাত* (১৯৭৪), *আয়না* (১৯৭৭), *আম্বার* (১৯৭৮) এবং *দরিয়ান* (১৯৮৪) চলচ্চিত্রে শ্রেষ্ঠ সুরকার হিসেবে নিগার পুরস্কার লাভ করেন।

মৃত্যু
------

১০ ফেব্রুয়ারি ২০১৬ তারিখে তাকে গুলশানের কিউর মেডিক্যাল সেন্টারে ভর্তি করানো হয়। তিনি ব্রঙ্কাইটিস ও হৃদরোগে ভুগছিলেন। সেখানেই তিনি ১৩ ফেব্রুয়ারি ২০১৬ তারিখে মৃত্যুবরণ করেন।

তথ্যসূত্র
---------

1. ↑  "www.mazhar.dk"। ১৩ আগস্ট ২০১০ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১২।
2. ↑  "নেট পাকিস্তানি.কমে শবনম"। ২৫ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১২।
3. ↑  "দৈনিক জনকণ্ঠে শবনম"। ২০০৯-১২-৩১ তারিখে মূল থেকে আর্কাইভ করা। সংগ্রহের তারিখ ২০১২-০২-১৩।
4. ↑  "বাংলা এক্সপ্রেস ডটকম.বিডিতে শবনম"। [*স্থায়ীভাবে অকার্যকর সংযোগ*]
5. ↑  "Nigar awards 1957-1971"। ৩ আগস্ট ২০০৮ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১২।
6. ↑  "Nigar awards 1972-1986"। ২৫ জুলাই ২০০৮ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১২।
7. ↑  "আর নেই গানের কারিগর রবিন ঘোষ"। *বাংলা ট্রিবিউন*। ১৩ ফেব্রুয়ারি ২০১৬। ২ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১৭।
8. ↑  "চলে গেলেন 'সাদা মনের মানুষ' রবিন ঘোষ"। *দৈনিক প্রথম আলো*। ১৩ ফেব্রুয়ারি ২০১৬। সংগ্রহের তারিখ ২৮ আগস্ট ২০১৭।

বহিঃসংযোগ
---------

* ইন্টারনেট মুভি ডেটাবেজে রবিন ঘোষ (ইংরেজি)
**এ এফ এম নুরুল হক হাওলাদার** (১০ জানুয়ারি ১৯৩৫–৩১ মে ১৯৭৩) বাংলাদেশের শরীয়তপুর জেলার রাজনীতিবিদ ও মুক্তিযুদ্ধের সংগঠক যিনি তৎকালীন ফরিদপুর-১৭ আসনের সংসদ সদস্য ছিলেন।

প্রাথমিক জীবন
-------------

এ এফ এম নুরুল হক হাওলাদার ১০ জানুয়ারি ১৯৩৫ সালে শরীয়তপুরের নড়িয়ায় ডিঙ্গামানিকের সালধ গ্রামে জন্মগ্রহণ করেন। তার পিতা মুন্সী জানে আলম হাওলাদার ইউনিয়ন বোর্ডের চেয়ারম্যান ও তৎকালীন বৃটিশ সরকারের জেলা জুড়ি বোর্ডের সদস্য ছিলেন।

সালধ প্রাথমিক বিদ্যালয়ে শিক্ষা জীবন শুরু করে পন্ডিতসার উচ্চ বিদ্যালয় থেকে প্রবেশিকা পরীক্ষায় উত্তীর্ণ হয়ে চাঁদপুর সরকারি কলেজে উচ্চ মাধ্যমিক পাশ করে কুমিল্লা ভিক্টোরিয়া সরকারি কলেজ থেকে বিএ ডিগ্রী লাভ করেন। এর পর ১৯৬৪ সালে ঢাকা বিশ্ববিদ্যালয় থেকে ইসলামের ইতিহাস ও সংস্কৃতি বিষয়ে ও ১৯৬৫ সালে বাংলা সাহিত্যেও এমএ ও পরবর্তীতে এলএলবি ডিগ্রী অর্জন করেন।

রাজনৈতিক জীবন
-------------

এ এফ এম নুরুল হক হাওলাদার ১৯৫২ সালে রাষ্ট্রভাষা আন্দোলন ও ১৯৬৯ সালের গণআন্দলনে সক্রিয় অংশগ্রহণ করেন। ১৯৬৩ সালে ঢাকা বিশ্ববিদ্যালয়ের ইসলামের ইতিহাস বিভাগের সেমিনারে তিনি সাধারণ সম্পাদক নির্বাচিত হন। ১৯৭১ সালে তিনি মুক্তিযুদ্ধের সংগঠক ও ২নং সেক্টরে সক্রিয়ভাবে যুদ্ধে অংশগ্রহণ করেন। ডিঙ্গামানিক ইউনিয়ন আওয়ামী লীগের সভাপতি ও নড়িয়া থানা আওয়ামী লীগের সহসভাপতি ছিলেন তিনি।

১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ফরিদপুর-১৭ আসন থেকে সংসদ সদস্য নির্বাচিত হন।

মৃত্যু
------

এ এফ এম নুরুল হক হাওলাদার ৩১ মে ১৯৭৩ সালে শরীয়তপুরের নড়িয়ার নিজ বাড়ির বৈঠকখানায় আঁততায়ীর গুলিতে মৃত্যুবরণ করেন।

তথ্যসূত্র
---------

1. 1 2  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. 1 2 3  "এ. এফ. এম নুরুল হক, বিশিষ্ট রাজনীতিবিদ, মুক্তিযুদ্ধের অন্যতম সংগঠক ও সাবেক সংসদ সদস্য"। *শরীয়তপুর পোর্টাল*। ২৮ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০২০।
3. 1 2  "সাবেক এমপি নূরুল হকের মৃত্যুবার্ষিকী আজ"। *দৈনিক ভোরের কাগজ*। ৩০ মে ২০১৮। ২৮ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০২০।
4. ↑  "সাবেক এমপি নূরুল হক হাওলাদারের মৃত্যুবার্ষিকী কাল"। *জাগো নিউজ*। ৩০ মে ২০১৭। ২৮ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০২০।
**ভৈরব গঙ্গোপাধ্যায়**  (ইংরেজি: Bhairav Gangopadhyay) (২৫ নভেম্বর, ১৯৩৪ - ২৮ ডিসেম্বর, ১৯৯৮) একজন বিশিষ্ট দরদী মনের মরমী যাত্রা পালাকার। তিনি যাত্রাপালার প্রযোজক-নির্দেশক, গীতিকার ও সুরকারও ছিলেন।

সংক্ষিপ্ত জীবনী
---------------

ভৈরব গঙ্গোপাধ্যায় জন্ম বৃটিশ ভারতের অধুনা  পশ্চিমবঙ্গের পূর্ব বর্ধমান জেলার মন্তেশ্বর থানার 'মূল' গ্রামে। মূলগ্রামেই তিনি অষ্টম শ্রেণী পর্যন্ত পড়াশোনা করেন। তবে কিশোর বয়স থেকে বাংলার গ্রামে অনুষ্ঠিত যাত্রার প্রতি প্রেম ও নিষ্ঠা তাঁকে যাত্রাশিল্পে আকৃষ্ট করেছিল। ১৯৬০ খ্রিস্টাব্দেই কলকাতার চিৎপুরের যাত্রাপালা জগতে প্রবেশ করেন। তার রচিত প্রথম যাত্রাপালা "নাচমহল" মঞ্চস্থ করে 'সত্যম্বর অপেরা'। প্রথম লেখা যাত্রাপালাতেই তিনি দর্শকদের সমাদর পান। এরপর একে একে বহু যাত্রাপালা রচনা করেন।
তার রচিত যাত্রাপালার সংখ্যা প্রায় আড়াই-শো। পালা রচনার পাশাপাশি তিনি নির্দেশনার কাজেও হাত দেন। ১৯৮৯ খ্রিস্টাব্দে তিনি নিজের নামে দল "ভৈরব অপেরা" গঠন করে প্রযোজনাও করেছেন। দরদী মনের মানুষ ছিলেন তিনি। গরীব সাধারণ মানুষের কথা, অন্যায় অবিচার অত্যাচারের কথা তার পালা লেখনীতে ফুটে উঠেছে। ভৈরব গঙ্গোপাধ্যায় যেমন একাধারে পালাকার, নির্দেশক ও প্রযোজক ছিলেন তেমনই ছিলেন গীতিকার ও সুরকার। যাত্রাপালার গানেও যথেষ্ট দক্ষতা ছিল। তার জনপ্রিয় যাত্রাপালার মধ্যে উল্লেখযোগ্য পালাগুলি হল -

* 'একটি পয়সা'
* 'পদধ্বনি'
* 'অচল পয়সা'
* 'পাগলা গারদ'
* 'রক্তে ধোয়া ধান'
* 'মাতৃঋণ'
* 'সাত টাকার সন্তান'
* 'দেবী সুলতানা'
* 'শ্রীচরণেষু মা'
* 'গান্ধারী জননী'
* 'ভীষ্ম জননী গঙ্গা'
* 'মা মাটি মানুষ'
* 'ঠিকানা পশ্চিমবঙ্গ'
* 'কুবেরের পাশা'
* 'দু টুকরো মা'
* 'ভিখারি ঈশ্বর'
* 'ঘরে ঘরে দুর্গা'
* 'জীবন এক জংশন'
* 'শান্তি তুমি কোথায়'
* 'স্বর্গের পরের স্টেশন'
* 'সত্যযুগ আসছে'

সম্মাননা
--------

ভৈরব গঙ্গোপাধ্যায় সারা জীবন নিজেকে যাত্রাশিল্পের সাথে ঘনিষ্ঠ ভাবে যুক্ত রেখে শিল্পের উন্নতির জন্য কাজ করে গেছেন। গ্রাম বাংলার সমাদর কুড়িয়েছেন আর অনেক পুরস্কার পেয়েছেন। ২০১৭ খ্রিস্টাব্দে সরকারি উদ্যোগে তার গ্রামের বাড়িতে আবক্ষ মূর্তি প্রতিষ্ঠিত হয়েছে।

জীবনাবসান
---------

বাংলা যাত্রাজগতের জনপ্রিয় যাত্রাপালার ভৈরব গঙ্গোপাধ্যায় ১৯৯৮ খ্রিস্টাব্দের ২৮ শে ডিসেম্বর (১৪০৬ বঙ্গাব্দের ১২ পৌষ) প্রয়াত হন।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ২৮৮,আইএসবিএন ৯৭৮-৮১-৭৯৫৫-১৩৫-৬
2. ↑  "বসল ভৈরবের মূর্তি,সরকারি স্বীকৃতি চায় পরিবার"। সংগ্রহের তারিখ ২০২০-১১-২২।
**লায়লা এরবিল** (তুর্কি: *Leylâ Erbil* ; ১২ জানুয়ারি ১৯৩১, ইস্তাম্বুল - ১৯ জুলাই ২০১৩, ইস্তাম্বুল) তুরস্কের সমসাময়িক শীর্ষস্থানীয় মহিলা লেখকদের একজন ছিলেন। তিনি ছয়টি উপন্যাস, তিনটি ছোট গল্পের সংকলন এবং একটি প্রবন্ধ বইের লেখক। তিনি প্রথম তুর্কি মহিলা লেখক যিনি ২০০২ সালে পিইএন ইন্টারন্যাশনাল দ্বারা সাহিত্যে নোবেল পুরস্কারের জন্য মনোনীত হন। লায়লা তুর্কি শিল্পীদের ইউনিয়ন ও তুরস্কের লেখক সিন্ডিকেটের সহ-প্রতিষ্ঠাতা ছিলেন।

ব্যক্তিগত জীবন
--------------

তিন সন্তানের একটি পরিবারের দ্বিতীয় সন্তান লায়লা এরবিল তুরস্কের ইস্তাম্বুলে এমিন হুরিয়ে হানিম ও হাসান তাহসিনের ঘরে জন্মগ্রহণ করেন। তিনি কাদিকি বালিকা বিদ্যালয়ে পড়াশোনা করেছেন এবং ইস্তাম্বুল বিশ্ববিদ্যালয়ে ইংরেজি ভাষা ও সাহিত্য বিভাগে পড়াশোনা করেন। তিনি তার প্রথম স্বামী, আইতেক শায়কে ১৯৫১ সালে বিশ্ববিদ্যালয়ের প্রথম বর্ষ পরে বিয়ে করেছিলেন। বিবাহ দীর্ঘস্থায়ী হয়নি, ফলে তিনি তার শিক্ষা থেকে বিরতি নিয়েছিল; বিবাহবিচ্ছেদ হওয়ার কিছুদিন পরেই তিনি বিশ্ববিদ্যালয়ে ফিরে আসেন। তিনি ১৯৩৫ সালে স্ক্যান্ডিনেভিয়ান এয়ারলাইন্সে সেক্রেটারি ও অনুবাদক হিসেবে কাজ করার সময় তার দ্বিতীয় স্বামী মেহমেত এরবিলের সাথে দেখা করেন এবং শেষ বর্ষে শিক্ষা থেকে আরেকটি বিরতি নেন। তারা কয়েক মাস পরে বিয়ে করে, এবং তার পরে আর পড়াশোনা শুরু করেনি। দম্পতি ইজমিরে চলে যান, যেখানে লায়লা এরবিল ১৯৬০ সালে তার একমাত্র কন্যা ফাতো এরবিল-পনারের জন্ম দেন। পরে তিনি ইস্তাম্বুলে বসবাস করতে ফিরে আসেন।

লায়লার শরীরে ২০০৫ সালে ল্যাঙ্গারহ্যান্স সেল হিস্টিসাইটোসিস নির্ণয় করা হয়েছিল, এবং তিনি আট বছর ধরে, তার অসুস্থতার সাথে সাহসের সাথে লড়াই করেছিলেন। তবে তিনি ২০১৩ সালে লড়াই হেরে যান। তিনি ইস্তাম্বুল হাসপাতালে ৮২ বছর বয়সে ২০১৩ সালের ১৯শে জুলাই মারা যান, যেখানে তার লিভার ফেইলিউর ও শ্বাসকষ্টের জন্য চিকিৎসা করা হচ্ছিল, যা তার অসুস্থতার পার্শ্বপ্রতিক্রিয়া ছিল।

সাংগঠনিক সংশ্লিষ্টতা এবং সক্রিয়তা
----------------------------------

১৯৬০ -এর দশকে তিনি তৎপরতার সাথে জড়িত ছিলেন এবং তৎকালীন সবচেয়ে প্রভাবশালী সমাজতান্ত্রিক দল ওয়ার্কার্স পার্টি অফ তুরস্কের শিল্পকলা ও সংস্কৃতি কার্যালয়ে কাজ করেছিলেন, এটি যতক্ষণ না ১৯৮৮ সালে তুরস্কের কমিউনিস্ট পার্টির সাথে একীভূত হয় এবং বন্ধ হয়ে যায়। লায়লা ১৯৭০ সালে তুর্কি শিল্পীদের ইউনিয়নের কয়েকজন প্রতিষ্ঠাতা সদস্যের একজন হয়েছিলেন। চার বছর পরে, ১৯৭৪ সালে, তিনি তুরস্কের রাইটার্স সিন্ডিকেটের প্রতিষ্ঠাতা সদস্য হন। একজন প্রতিষ্ঠাতা সদস্য হিসাবে, তিনি তার বন্ধুদের সাথে সিন্ডিকেটের জন্য সংবিধান প্রস্তুত করেছিলেন। এই সময়ে, তিনি পিইএন লেখক সমিতির সদস্যও ছিলেন।

তথ্যসূত্র
---------

1. ↑  "Turkey's exquisitely 'odd' and relentlessly creative writer Leyla Erbil passes away"।
2. ↑  "Leyla Erbil: Influences on the modern reader and Turkish literature"।
**জামীল আহমেদ** ( ধিবেহী: މުޙައްމަދު ޖަމީލް އަޙުމަދު סביטון<) ; জন্ম ১৩ অক্টোবর ১৯৬৯) একজন মালদ্বীপের আইনজীবী এবং রাজনীতিবিদ যিনি ২০১৩ থেকে ২০১৫ সাল পর্যন্ত মালদ্বীপের ভাইস প্রেসিডেন্ট ছিলেন। তিনি এর আগে জুলাই ২০০৫ থেকে আগস্ট ২০০৭ পর্যন্ত বিচার মন্ত্রী হিসাবে, নভেম্বর ২০০৮ থেকে মে ২০০৯ পর্যন্ত বেসামরিক বিমান পরিবহন ও যোগাযোগ মন্ত্রী হিসাবে এবং ফেব্রুয়ারী ২০১২ থেকে মে ২০১৩ পর্যন্ত স্বরাষ্ট্র মন্ত্রী হিসাবে দায়িত্ব পালন করেন। তিনি একবার নিউ মালদ্বীপ গ্রুপের সদস্য ছিলেন। ২০১৫ সালে তাকে সংসদ দ্বারা অভিশংসিত করা হয়েছিল এবং পদ থেকে সরিয়ে দেওয়া হয়েছিল।

রাজনৈতিক পেশা
-------------

জুলাই ২০০৭ সালে জামিল ইতিহাস তৈরি করেছিলেন যখন তিনি রক্ষণশীল ইসলামপন্থীদের অস্বীকার করেছিলেন এবং তিনজন মহিলা বিচারককে মনোনীত করেছিলেন, প্রথমবার মালদ্বীপ মহিলাদের বিচারিক বেঞ্চে ভর্তি করেছিল।

ক্রমবর্ধমান ইসলামিক জঙ্গিবাদের বিরুদ্ধে ব্যবস্থা নিতে ব্যর্থ এবং সংস্কারের অগ্রগতিতে বাধা দেওয়ার অভিযোগে রাষ্ট্রপতি মাউমুন আবদুল গাইয়ুমের বিরুদ্ধে তিনি বিচার মন্ত্রীর পদ থেকে পদত্যাগ করেন। জামিলের পদত্যাগের এক মাস পর, মালদ্বীপে প্রথমবারের মতো স্বদেশী সন্ত্রাসবাদের ঘটনা ঘটে যখন তরুণ ইসলামি উগ্রবাদীরা একটি পাবলিক পার্কে একটি বাড়িতে তৈরি বোমা বিস্ফোরণ ঘটায়, এক ডজন বিদেশী পর্যটক আহত হয়।

জামিল তার জনসমক্ষে কথা বলার প্রতিভা এবং ফৌজদারি বিচার ব্যবস্থার সংস্কারের জন্য আবেগের জন্য বিখ্যাত জামিল পার্টির নির্বাহী পরিষদের নির্বাচনে সর্বোচ্চ সংখ্যক ভোট পান, প্রেসিডেন্ট গাইয়ুমের চেয়েও বেশি ভোট পান।

সরকার ছাড়ার পর জামিল নিউ মালদ্বীপের একজন সহ-প্রতিষ্ঠাতা হয়ে ওঠেন যা বর্তমান ৩০ বছরের পুরনো শাসনের বিরুদ্ধে বিরোধীদের নেতৃত্ব দেয়। রাষ্ট্রপতি মোহাম্মদ নাশিদের নির্বাচনের পর জামিল ১২ নভেম্বর, ২০০৮ থেকে ৩০ মে, ২০০৯ পর্যন্ত বেসামরিক বিমান পরিবহন ও টেলিযোগাযোগ মন্ত্রী হিসেবে দায়িত্ব পালন করেন।

বিরোধী দল ও স্বতন্ত্র সংসদ সদস্যদের সমর্থনে ক্ষমতাসীন দল কর্তৃক পেশ করা অনাস্থা প্রস্তাবের পর জামিলকে অভিশংসন করা হয়। সূত্রের মতে অভিশংসনের প্রধান কারণ ছিল প্রেসিডেন্ট পদ দখলের জন্য একটি অভ্যুত্থানের অবৈধ প্রচেষ্টা। এই লেনদেনগুলি সংসদ সদস্যদের দ্বারা ফাঁস করা হয়েছিল, মূলত এই কারণে যে দেশের সমস্ত রাজনৈতিক স্টেকহোল্ডাররা অভ্যুত্থানের তীব্র বিরোধিতা করে। জামিল ২০২২ সালের মামলায় মালদ্বীপের সুপ্রিম কোর্টে তাকে প্রত্যাখ্যান জন্য তার ভিত্তির বিরুদ্ধে একটি সাংবিধানিক মামলা জিতেছেন।

জামিলকে একজন সফল আইনজীবী ও রাজনীতিবিদ হিসেবেও বিবেচনা করা হয়।

তথ্যসূত্র
---------

1. ↑  "The President's Office - the Cabinet"। ২০১২-০৩-০৭ তারিখে মূল থেকে আর্কাইভ করা। সংগ্রহের তারিখ ২০১২-০৩-০৬।
2. ↑  Maldives appoints its first ever women judges [*অকার্যকর সংযোগ*]
3. ↑  Kendal, Elizabeth (২০০৭-০৯-০৩)। "Elizabeth Kendal, "Maldives:Hope is Born""। Elizabethkendal.blogspot.com। সংগ্রহের তারিখ ২০১২-০১-১১।
4. ↑  Sherwell, Philip (২০০৭-০৯-৩০)। "Has Islamic terrorism arrived on Maldives?"। Telegraph। সংগ্রহের তারিখ ২০১২-০১-১১।
5. ↑  "Minister of Justice calls on the international community to work with the Maldives on strengthening its legal and judicial sectors"। ২০০৭-০৮-১৬ তারিখে মূল থেকে আর্কাইভ করা। সংগ্রহের তারিখ ২০১২-০১-১১।
১৯২৬ সালে রাজ্যের প্রথম দিকে ডাক, টেলিফোন এবং টেলিগ্রাফ অধিদপ্তর (পিটিটি) প্রতিষ্ঠার পর থেকে **সৌদি আরবে টেলিযোগাযোগ** বিকশিত।

ইতিহাস
------

ডাক, টেলিফোন ও টেলিগ্রাফ অধিদপ্তর (পিটিটি) হল প্রথম সরকারী সংস্থা যা ১৯২৬ সালে বাদশাহ আব্দুল আজিজ আল-সৌদ ডাক ও টেলিযোগাযোগ পরিষেবা প্রদান ও নিয়ন্ত্রণের জন্য প্রতিষ্ঠা করেছিলেন। ১৯৩৪ সালে দেশে টেলিগ্রাফ পরিষেবা প্রদানের জন্য প্রথম মোবাইল ওয়্যারলেস স্টেশন আমদানি করে। একই বছরে, রাজ্যের শহর ও গ্রামকে সংযুক্ত করার জন্য টেলিফোন পরিষেবাও চালু করা হয়। ১৯৮৪ সালে দেশে প্রথম ফাইবার অপটিক নেটওয়ার্ক চালু হয়। যেখানে ১৯৯৫ সালে মোবাইল ফোন পরিষেবা চালু হয়েছিল।

টেলিফোন
-------

**টেলিফোন - ব্যবহৃত প্রধান লাইন:** ০১১ ৪৬৩,৩৫০৭ (২০১১ - উৎস: ITU)

রেডিও
-----

**রেডিও সম্প্রচার স্টেশন:** সকাল ৪৩, এফএম ৩১, শর্টওয়েভ ২ (১৯৯৮)

**রেডিও:** ৬.২৫ মিলিয়ন (১৯৯৭)

টেলিভিশন
--------

**টেলিভিশন সম্প্রচার স্টেশন:** ১১৭ (১৯৯৭)

**টেলিভিশন:** ৫.১ মিলিয়ন (১৯৯৭)

আইএসপি
------

**ইন্টারনেট সার্ভিস প্রোভাইডার (ISPs):** ২২ (২০০৫)

**ইন্টারনেট ব্যবহারকারী:** ৩০.২৫ মিলিয়ন, জনসংখ্যার ৯১% (২০১৮)

**দেশের কোড (শীর্ষ স্তরের ডোমেন):** এসএ

**সৌদি পোস্ট**

ব্রডব্যান্ড ইন্টারনেট অ্যাক্সেস
-------------------------------

২০১১ সালের হিসাবে, বর্তমানে সর্বাধিক ইন্টারনেট গতি ২০০ Mbit/s।

|  |  |  |
| --- | --- | --- |
| দ্রুততা | হার |  |
| ২ Mbit/s | ১৪৯ SAR ($৩৯.৭০) |
| ২০ Mbit/s | ২৪৯ SAR ($৬৬.৩৪) |
| ৪০ Mbit/s | ২৯৯ SAR ($৭৯.৬৭) |
| ১০০ Mbit/s | ৪৪৯ SAR ($১১৯.৬৬) |
| ২০০ Mbit/s | ৭৪৯ SAR ($১৯৯.৫৭) |
|

### ইন্টারনেট সেন্সরশিপ

আগস্ট ২০০৯ সালে ওএনআই সৌদি আরবকে সামাজিক ইন্টারনেট সরঞ্জামের ক্ষেত্রে বিস্তৃত, রাজনৈতিক ক্ষেত্রে যথেষ্ট এবং নির্বাচনী সংঘাতের ক্ষেত্রে নির্বাচিত হিসাবে শ্রেণীবদ্ধ করেছে।

আরো দেখুন
---------

* সৌদি টেলিকম কোম্পানি
* ইন্টিগ্রেটেড টেলিকম কোম্পানি
* ইন্টারনেট সেবার জন্য আল ওয়াফা কমিউনিকেশন
* নেটওয়ার্ক পরিষেবার জন্য বায়ানাত আল ওলা
* ইতিহাদ ইতিসালাত/মোবিলি
* সৌদি আরবের ইন্টারনেট পরিষেবা প্রদানকারীদের তালিকা

তথ্যসূত্র
---------

1. 1 2  "From telegrams to digital services: IT has traveled a long way in Saudi Arabia"। *Arab News* (ইংরেজি ভাষায়)। ২০১৮-০৯-২৩। সংগ্রহের তারিখ ২০১৯-০৭-১৭।
2. 1 2 3  "Ministry of Communications and Information Technology"। *www.mcit.gov.sa*। ২০১৯-০৩-২৪ তারিখে মূল থেকে আর্কাইভ করা। সংগ্রহের তারিখ ২০১৯-০৭-১৭।
3. ↑  "Saudi Arabia Social Media Statistics 2018 - Official GMI Blog"। *www.globalmediainsight.com*। সংগ্রহের তারিখ ২০১৯-০৭-১৭।
**সালমা সোবহান** (জন্ম: আগস্ট ১১, ১৯৩৭ - মৃত্যু: ডিসেম্বর ২৯, ২০০৩) বাংলাদেশের প্রথম নারী ব্যারিস্টার। তিনি একাধারে শিক্ষক, আইনবিদ, গবেষক, মানবাধিকারকর্মী, সমাজকর্মী, সর্বোপরি একজন মানবহিতৈষী ব্যক্তি হিসেবে পরিচিত।

জন্ম ও প্রাথমিকজীবন
-------------------

সালমা সোবহানের পুরো নাম সালমা রাশেদা আক্তার বানু। তিনি ১৯৩৭ সালের আগস্ট ১১ জন্মগ্রহণ করেন। তার বাবা মো. ইকরামুল্লাহ ছিলেন পাকিস্তানের প্রথম পররাষ্ট্র সচিব। তার মা শায়েস্তা ইকরামুল্লাহ ছিলেন পাকিস্তানের প্রথম মহিলা সংসদ সদস্যদের অন্যতম। তার মা-বাবা দু'জনই রাষ্ট্রদূত হিসেবে দায়িত্ব পালন করেছেন। তার শ্বশুরও পাকিস্তানের রাষ্ট্রদূত হিসেবে দায়িত্ব পালন করেছেন। সালমা সোবহানের স্বামী বাংলাদেশের প্রখ্যাত অর্থনীতিবিদ এবং সাবেক তত্ত্বাবধায়ক সরকারের উপদেষ্টা অধ্যাপক রেহমান সোবহান। তার তিন ছেলে হলেন তৈমুর সোবহান, বাবর সোবহান ও জাফর সোবহান।

শিক্ষাজীবন
----------

সালমা সোবহানের শিক্ষা জীবন শুরু হয় ইংল্যান্ডের ওয়েস্টনবার্ট স্কুলে। পরবর্তীকালে ১৯৫৮ সালে কেমব্রিজের গির্টন কলেজ থেকে আইন বিষয়ে স্নাতক ডিগ্রি লাভ করেন। ১৯৫৯ সালে লিংকন'স ইন থেকে বার এট' ল সনদপ্রাপ্ত হন। কেমব্রিজ বিশ্ববিদ্যালয় থেকে স্নাতকোত্তর ডিগ্রি লাভ করেন ১৯৬২ সালে। ১৯৫৮ সালে মাত্র ২১ বছর বয়সে তিনি ব্যারিস্টার ডিগ্রি লাভ করেন।

কর্মজীবন
--------

সালমা সোবহান কর্মজীবনের শুরুতেই ১৯৫৬ সালে পাকিস্তানের মেসার্স সারিজ অ্যান্ড বিচেনো ল' ফার্মে লিগ্যাল এসিস্ট্যান্ট হিসেবে যোগদান করেন। ১৯৬২ সালে বিয়ে হওয়ার পর তিনি ঢাকা চলে আসেন। পরবর্তীতে ১৯৬২ থেকে ১৯৮১ সাল পর্যন্ত ঢাকা বিশ্ববিদ্যালয়ের আইন বিভাগে শিক্ষকতা করেন। ১৯৭৪ সাল থেকে ১৯৮৪ সাল পর্যন্ত বাংলাদেশ ইনস্টিটিউট অব ল' অ্যান্ড ইন্টারন্যাশনাল অ্যাফেয়ার্স (বিলিয়া)-র গবেষক হিসেবে দায়িত্ব পালন করেন। ১৯৮১ থেকে ১৯৮৮ সাল পর্যনত্ম সুপ্রীমকোর্ট ল' রিপোর্টসের সম্পাদক ছিলেন। ১৯৮৬ সালে তিনি এবং আরও ৮ জন মানবাধিকারকর্মীর সম্বিলিত প্রয়াসে গঠিত হয় মানবাধিকার সংগঠন 'আইন ও সালিশ কেন্দ্র' (আসক)।  ১৯৮৬ থেকে ২০০১ সাল পর্যন্ত আসকে বিনা পারিশ্রমিকে নির্বাহী পরিচালকের দায়িত্বে ছিলেন। নারীদের সাংবাদিকতার ক্ষেত্রে তার নামে ‌'সালমা সোবহান সাংবাদিকতা ফেলোশিপ' প্রদান করা হয়।

প্রকাশিত গ্রন্থ
---------------

* Legal Status of Women in Bangladesh, BILIA (১৯৭৫)
* Peasants Perception of Law, BRAC (১৯৮১)
* No Better Option Women Industrial Workers, (Co- authored), UPL (১৯৯৮)

এছাড়াও তিনি একটি উপন্যাস এবং তিনটি ছোট গল্প রচনা করেছিলেন।

পুরস্কার ও স্বীকৃতি
-------------------

* অনন্যা শীর্ষ দশ পুরস্কার (২০০০)
* হিউম্যান রাইটস অ্যাওয়ার্ড, নিউইয়র্ক (২০০১)

তথ্যসূত্র
---------

1. ↑  "দৈনিক প্রথম আলো"। ২০১৭-০৮-০২ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।
2. ↑  "সোবহান, সালমা"। ১ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ৭ জুন ২০২০।
3. ↑  দৈনিক জনকন্ঠ[*স্থায়ীভাবে অকার্যকর সংযোগ*]
4. ↑  "দৈনিক সমকাল"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০১২।

বহি:সংযোগ
---------

* গুণীজন
**রজত শর্মা** (হিন্দি: रजत शर्मा) হচ্ছেন ভারতীয় হিন্দি চ্যানেল ইন্ডিয়া টিভি'র একজন চেয়ারম্যান এবং প্রধান সম্পাদক। তিনি ভারতের প্রসিদ্ধ ও শক্তিশালী সাংবাদিকদের মধ্যে অন্যতম।

কর্মজীবন
--------

শর্মা সম্প্রতি চেয়ারম্যান ও ভারতীয় টিভি চ্যানেল ইন্ডিয়া টিভি'র ‘প্রধান সম্পাদক’ হওয়ার সাথে সাথে *আজ কি বাত* (আজকের কথা) সংবাদ বুলেটিনের উপস্থাপকও বটে। তিনি *আপ কি আদালত* (বাংলায়ঃ আপনার আদালত) নামের একটি টেলিভিশন অনুষ্ঠানও পরিচালনা এবং উপস্থাপনা করেন। ২০১৫ সালের ডিসেম্বরে ‘আপ কি আদালত’ অনুষ্ঠানটির ২১ বছর বর্ষপূর্তি পালন করা হয় এবং এতে বড় তারকা যেমন শাহ্‌রুখ খান, সালমান খান ও আমির খানকে এক মঞ্চে দেখা যায়।

প্রধানমন্ত্রী নরেন্দ্র মোদী, বিজেপির সভাপতি অমিত শাহ্‌ ও অর্থমন্ত্রী অরুণ জেটলি’র সাথে তাঁর সখ্যতা রয়েছে বলা হয়। শর্মা এবিভিপি’র ও বিজেপি’র ছাত্র সংগঠনের একজন উল্লেখযোগ্য ভালো যোগাযোগ রক্ষাকারী সক্রিয় ছাত্র রাজনীতিবিদ ছিলেন।

ব্যক্তিগত জীবন
--------------

রজত শর্মা (জন্ম ১৮ই ফেব্রুয়ারি, ১৯৫৭) প্রকৃতপক্ষে দিল্লীর এবং তাঁর পরিবার দারিদ্রতার নিচে বসবাস করত। তিনি টিভি প্রডিউসার রিতু ধাওয়ানকে বিয়ে করেন।

পুরস্কার
--------

রজত শর্মাকে ২৩ আগস্ট, ২০১৪ সালে রোহিনী, নয়া দিল্লী’তে পূর্ব জোশিপুরার (যিনি পেটা’র সিইও) সাথে ‘তরুণ ক্রান্তি পুরস্কার’ প্রদান করা হয়। সংস্কৃতি ও শিক্ষায় ভারত সরকার রজত শর্মাকে পদ্ম ভূষণ উপাধি প্রদান করে। ৩০ মার্চ ২০১৫ সালে প্রণব মূখার্জির কাছ থেকে তিনি পদ্মা ভূষণ গ্রহণ করেন।

তথ্যসূত্র
---------

1. ↑  "Watch how Rajat Sharma exposed Arvind Kejriwal in Aap Ki Adalat"। India TV। ১৫ মার্চ ২০১৫। সংগ্রহের তারিখ ৩১ মার্চ ২০১৫।
2. 1 2  "Rajat Sharma: How owner and face of India TV became one of India's most powerful editors"। The Economic Times। ১৬ ফেব্রুয়ারি ২০১৫। সংগ্রহের তারিখ ৩১ মার্চ ২০১৫।
3. ↑  "Rajat Sharma: How owner and face of India TV became one of India's most powerful editors"। The Economic Times। ১৬ ফেব্রুয়ারি ২০১৫।
4. ↑  "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৬।
5. ↑  "News channel promises to be different"। The Hindu। ১৯ এপ্রিল ২০০৪। সংগ্রহের তারিখ ২ মার্চ ২০১৫।
6. ↑
7. ↑  "HT Syndication: Article Search"। *htsyndication.com*। সংগ্রহের তারিখ ২ এপ্রিল ২০১৫।
8. ↑  "Rajat Sharma gets Padma Bhushan, Sanjay Leela Bhansali, Tarak Mehta receive Padma Shri"। Indian Television। ৩০ মার্চ ২০১৫। সংগ্রহের তারিখ ৩১ মার্চ ২০১৫।
***গুলাই*** হল এক শ্রেণীর মশলাদার এবং সমৃদ্ধ স্টু যা সাধারণত ইন্দোনেশিয়া,  মালয়েশিয়া এবং সিঙ্গাপুরে খাওয়া হয়। এই খাবারের প্রধান উপাদানগুলি হল, হাঁস-মুরগির মাংস, ছাগলের মাংস, গরুর মাংস, মাটন, বিভিন্ন ধরণের ওফাল, মাছ এবং সামুদ্রিক খাবার, শাকসবজি (যেমন কাসাভা পাতা), কাঁচা কাঁঠাল এবং কলার কান্ড।

*গুলাইকে* প্রায়ই ইন্দোনেশিয়ান কারি হিসাবে বর্ণনা করা হয়,    যদিও এটিকে মালয়েশিয়া এবং সিঙ্গাপুরে স্থানীয় খাবার হিসেবেও বিবেচনা করা হয়। *গুলাই* হল সেদেশের তরকারিজাতীয় খাবারের একটি সাধারণ নাম, যদিও ইন্দোনেশিয়ান, মালয়েশিয়ান এবং সিঙ্গাপুরের রন্ধনপ্রণালীতে *কারি* (তরকারি) শব্দটিরও ব্যবহার রয়েছে।

উপাদান
------

*গুলাই* খাবারটি সাধারণত ঘন হলুদ রঙের হয় কারণ এতে বিশেষভাবে হলুদ যোগ করা হয়। গুলাই -এর উপাদানের মধ্যে রয়েছে হলুদ, ধনে, কালো মরিচ, গালাঙ্গাল, আদা, কাঁচামরিচ, শ্যালট, রসুন, মৌরি, লেমনগ্রাস, দারুচিনি এবং ক্যারাওয়ের মতো মশলা থাকে। এই মশলাগুলি বেটে একসাথে মেশানো হয় এবং প্রধান খাবারের উপাদানগুলির সাথে যোগ করে তার মধ্যে নারকেল দুধ মিশিয়ে রান্না করা হয়।  মালয়েশিয়াতে খাবারের জন্য প্রস্তুত গ্রেভি ঘন করতে কেরিসিক যোগ করা হয়। 

গুলাই রন্ধনপ্রনালীর উপাদানে অঞ্চল্ভেদে সামান্য ভিন্নতা দেখা যায়। উদাহরণস্বরূপ, জাভাতে *গুলাইয়ের* রঙ বেশিরভাগই হালকা হলুদ হয়, যেখানে সুমাত্রায় এই খাবারের রং আবার লালচে হয়। পালেমবাং-এ, *গুলাই* রসুন, শ্যালোট, হলুদ, হলুদ পাতা এবং আনারসের মতো উপাদানগুলি নিয়ে তৈরি হয়। পশ্চিম সুমাত্রার মিনাংকাবাউ ভূমিতে, *রুকু-রুকু* পাতা ( *Ocimum tenuiflorum*) গুলাইয়ের একটি আবশ্যিক উপাদান। গুলাইয়ের জাভানিজ প্রকরনে ধনেপাতা মেশানো হয়। জাভানিজ আরেকটি বৈশিষ্ট্য হল এই যে, এতে প্রায়শই তেঁতুল যোগ করা হয় যাকে *গুলে* বলা হয়, এটিকে *গুলাইয়ের* অন্যান্য সংস্করণের তুলনায় কিছুটা টক স্বাদ দেয়।

তথ্যসূত্র
---------

1. 1 2  "Sejarah Asal Mula Masakan Bersantan" (ইন্দোনেশীয় ভাষায়)। Republika। ১৬ জুলাই ২০১৫। সংগ্রহের তারিখ ৭ অক্টোবর ২০২০।
2. ↑  "Gulai, Traditional Stew From Sumatra"। *Taste Atlas*। সংগ্রহের তারিখ ২০২০-১০-১২।
3. ↑  Lilly T. Erwin। "Aroma Rasa Kuliner Indonesia: Sajian Gulai (Indonesian Culinary: Gulai (Curry))"। Gramedia International। ২৫ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ৩১ মে ২০১৪।
4. ↑  "Padang-Style Chicken Curry (Gulai Ayam)"। *SAVEUR*। সংগ্রহের তারিখ ২৩ জুলাই ২০১৮।
5. ↑  "Resep Gulai Ayam" (ইন্দোনেশীয় ভাষায়)। Resep Masakan Indonesia। ২১ জুন ২০১৬ তারিখে মূল থেকে আর্কাইভ করা। সংগ্রহের তারিখ ৩১ মে ২০১৪।
6. ↑  "Resipi Gulai Ayam Sedap, Mesti Naik Selera"। ৪ ডিসেম্বর ২০১৯।
7. ↑  Pertiwi, Ni Luh Made (১৭ মে ২০১৭)। "Apa Bedanya Gulai Jawa dengan Gulai Sumatera?"। *KOMPAS.com* (ইন্দোনেশীয় ভাষায়)। সংগ্রহের তারিখ ২০২০-১০-১২।
৪৬০ থেকে ৪৫০ কোটি বছর পর্যন্ত বিস্তৃত পৃথিবীর প্রারম্ভিক সময়টাকে **ক্রিপ্টিক** বা লুকায়িত যুগ বলে। এটি হচ্ছে হ্যাডিয়ান মহাকালের সবচেয়ে প্রাচীন যুগ। ক্রিপ্টিক যুগ এবং পরবর্তী ব্যাসিন গ্রুপের যুগের মধ্যকার কোনো নমুনা সংরক্ষিত হয় নি। যে চাঁদের অবস্থা দেখে এই যুগের ছবি আঁকা হয় সেই চাঁদে ও এই যুগের বৈশিষ্ট্য তেমন সংরক্ষিত হয়নি। মঙ্গলগ্রহ মাপের একটা গ্রহাণু সাথে পৃথিবীর সংঘর্ষের ফলে হয়তো এই যুগে চাঁদের সৃষ্টি হয়েছিল। চাঁদ তখন আরো কাছে ছিল যা ধীরে ধীরে বর্তমানে দূরত্বে গেছে। যাহোক পৃথিবী তখনও তৈরি হচ্ছে। ৬ থেকে ৮ কোটি বছর পর ক্রিপ্টিক যুগের শেষ দিকে ভূগঠন শেষ হয়। ধুমকেতু আর পৃথিবীর গ্যাস নিঃশ্বাস থেকে পাওয়া জল বাস্পাকারে আবহমন্ডলে ছড়িয়ে পড়েছে।

আরও দেখুন
---------

* Hadean eon-related topics
* Geological time scale (Earth)
* Lunar geologic time scale

তথ্যসূত্র
---------

1. ↑  Harland, Walter Brian *, et al.* (1989) *A Geologic Time Scale 1989* Cambridge University Press, Cambridge, UK, Fig. 1.7 on page 10
2. ↑  Wilde, S. A.; Valley, J. W.; Peck, W. H.; Graham, C. M. (জানুয়ারি ২০০১)। "Evidence from detrital zircons for the existence of continental crust and oceans on the Earth 4.4 Gyr ago"। *Nature*। **409** (6817): 175–178। ডিওআই:10.1038/35051550। পিএমআইডি 11196637।

বহিঃসংযোগ
---------

* "Cryptic" Geowhen Database

টেমপ্লেট:Hadean Footer



  

টেমপ্লেট:Geochronology-stub
**কোম্বডি বড়া** বা *কোম্বডি বড়ে* হল ভারতের মহারাষ্ট্র রাজ্যের কোঙ্কন অঞ্চলের একটি খাবার। নামে বড়া শব্দ থাকলেও এই বিশেষ মহারাষ্ট্রীয় খাদ্যপদটিকে তার প্রকৃতি অনুসারে কারি জাতীয় খাদ্যের অন্তর্ভুক্ত করা হয়েছে। এই বিশেষ প্রস্তুতিটি অনেক রকম খাদ্য উপকরন ও পদের সংমিশ্রণে গঠিত। এই পদের সাধারণ প্রধান উপাদানগুলির মধ্যে প্রথম হল ঐতিহ্যবাহী মুরগির কারি যাতে হাড় সহ মুরগির টুকরো থাকে, দ্বিতীয় উপাদান হল *বড়ে* যা আসলে চালের ময়দা দিয়ে তৈরি তুলতুলে ভাজা ডাম্পলিং; এটি মাঝে মাঝে গম এবং রাগি আটা দিয়েও তৈরি হয়, এছাড়াও দুটি গুরুত্বপূর্ণ উপকরন হল পেঁয়াজ, লেবুর রস এবং সর্বশেষ উপাদানটি হল সোলকারি যা নারকেলের দুধ থেকে তৈরি একধরনের কারি জাতীয় খাবার।

কোম্বডি বড়া মহারাষ্ট্রের উপকূল অঞ্চলের খাদ্য সংস্কৃতির এক বিশেষ প্রতীক হিসাবে চিহ্নিত। বিভিন্ন স্থানীয় উৎসবে এটি একটি জনপ্রিয় পদ। *গাতাহরি (দীপ অমাবস্যা)*, *গৌরী ওভাসে*, *দেব দীপাবলি*, *শিমগা* ইত্যাদি উৎসবে এই পদ বিশেষভাবে প্রস্তুত হয়। মহারাষ্ট্র রাজ্যের কোঙ্কনের রায়গড়, রত্নাগিরি, সিন্ধুদুর্গ ইত্যাদি জেলায় এই উৎসব ও লোকাচার প্রতি বছর ধুমধাম করে পালিত হয়। উৎসবের সময় ছাড়াও কোম্বডি বড়া পদটি সাধারণত সারা বছরই মহারাষ্ট্রের গৃহস্থালির রান্নাঘরে রন্ধন করা হয় বা কোনো হোটেলেও বছরের যে কোনোও সময় পাওয়া যায়। এর কারন হল এই পদের উপাদানের সহজলভ্যতা। মুম্বইসহ মহারাষ্ট্রের প্রায় সমস্ত উপকূল অঞ্চলে এই খাদ্যপদটি লোকপ্রিয় ও সহজলভ্য।

তথ্যসূত্র
---------

1. ↑  "Mast Malvani, Kombdi Vade Dish, Chicken Recipes"। Nicainstitute.com। ১৮ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১১ সেপ্টেম্বর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Kombdi Vade / Malvani Vade / Tandalache Vade – Maharashtrian Recipe"। Maharashtrian Recipes Online। ২০১৩-১২-১৮। সংগ্রহের তারিখ ২০১৫-০৯-১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**দারুল উলুম লন্ডন** (আরবি: دار العلوم لندن) ইংল্যান্ডের বৃহত্তর লন্ডনের চিসলেহার্স্টে অবস্থিত একটি ইসলামি স্বতন্ত্র বোর্ডিং স্কুল । এটি ইংল্যান্ডে দারুল উলুম দেওবন্দের আদর্শ প্রচার করে যা ১৯৮৮ সালে প্রতিষ্ঠিত হয়। 

বিদ্যালয়টি প্রতি বছর ৩,৫০০ পাউন্ড ফি নেয়। সকল ছাত্র বিদ্যালয়ের আবাসনে থাকেন ও প্রতি মাসে দুই বার তারা বাড়িতে যেতে পারেন এবং পিতামাতারা প্রায়শই তাঁদের দেখতে বিদ্যালয়ে আসেন। *২০১৭ ও ২০১৮* সালে এখানের ছাত্রসংখ্যা ২২৫ এ উন্নিত করা হয় এবং সর্বোচ্চ বয়স ২৫ করা হয়। তবে অফসটেড সুপারিশ করে যে, স্কুলে বিদ্যমান সমস্যা চিহ্নিত করে তা নিরসণ না করা পর্যন্ত এই অনুরোধ প্রত্যাখ্যান করা উচিত এবং তা ইতিমধ্যেই নিবন্ধিত সংখ্যা ছাড়িয়ে গেছে।

প্রতিবেদন
---------

২০০৮ এর অফস্টেডের প্রতিবেদনে বিদ্যালয়টিকে "ভালো" হিসাবে স্বীকৃতি দেয়া হয়, ২০১১ সালে এটিকে "সন্তুষ্টজনক" হিসাবে, ২০১৩ সালে "অপর্যাপ্ত" হিসাবে, ২০১৪ এবং ২০১৫ সালে "উন্নতির প্রয়োজন" হিসাবে এবং ২০১৭ সালে আবার "অপর্যাপ্ত" হিসেবে চিহ্নিত করা হয়। পরে সুরক্ষার বিষয়কে কেন্দ্র করে উদ্বেগ জানানো হয় এবং ফেব্রুয়ারি ২০১৮ এর অন্তর্বর্তীকালীন প্রতিবেদনে এর উল্লেখযোগ্য উন্নতির ইঙ্গিত দেওয়া হয়, তবে বিদ্যালয়টির বেশ কয়েকটি সুরক্ষার ক্ষেত্র জাতীয় ন্যূনতম মানের চেয়ে কম বলা হয়। অতি সম্প্রতি, ২০২০ সালের জানুয়ারিতে, বিদ্যালয়টি সমস্ত স্বতন্ত্র মান পূরণ করে বলে বলা হয়।

আরও দেখুন
---------

* দারুল উলুম দেওবন্দ
* দেওবন্দি বিশ্ববিদ্যালয়ের তালিকা
* আল জামিয়া আল ইসলামিয়া পটিয়া

তথ্যসূত্র
---------

1. 1 2  "Darul Uloom London"। *Get information about schools* (ইংরেজি ভাষায়)। GOV.UK। সংগ্রহের তারিখ ২৮ ফেব্রুয়ারি ২০১৯।
2. ↑  "Darul-Uloom London"। *Classical Islam*। সংগ্রহের তারিখ ২৮ ফেব্রুয়ারি ২০১৯।
3. ↑  "Darul Uloom London in Chislehurst BR7. Bromley LEA (Secondary)"। *www.foxtons.co.uk* (ইংরেজি ভাষায়)। সংগ্রহের তারিখ ২০১৭-১১-২৬।
4. ↑  "Darul Uloom School fire: Pupils and staff evacuated"। *BBC News*। ৯ জুন ২০১৩। সংগ্রহের তারিখ ২৮ ফেব্রুয়ারি ২০১৯।
5. ↑
6. ↑

বহিঃসংযোগ
---------

* প্রাতিষ্ঠানিক ওয়েবসাইট
* ইন্ডিপেন্ডেন্ট স্কুল ডিরেক্টরি
একটি রাজনৈতিক **দলের প্ল্যাটফর্ম** (ইউএস ইংরেজি), **পার্টি প্রোগ্রাম**, বা **পার্টি ম্যানিফেস্টো** (ব্রিটিশ ও কমনওয়েলথ দেশে ইংরেজিতে পছন্দের শব্দ এটি) হল প্রধান লক্ষ্যগুলির একটি আনুষ্ঠানিক সেট, যা একটি রাজনৈতিক দল বা স্বতন্ত্র প্রার্থী দ্বারা সমর্থিত হয়। যাতে সাধারণের কাছে আবেদন করা যায়। জনসাধারণ, জটিল বিষয় বা সমস্যা সম্পর্কে সাধারণ জনগণের সমর্থন এবং ভোট সংগ্রহের চূড়ান্ত উদ্দেশ্যে থাকে। একটি রাজনৈতিক প্ল্যাটফর্মের একটি উপাদানকে প্রায়শই একটি **প্লাঙ্ক** বলা হয়। এটি পৃথক বিষয় সম্পর্কে মতামত এবং দৃষ্টিভঙ্গি দেয়। যেমন একটি দল, ব্যক্তি বা সংস্থার দ্বারা অনুষ্ঠিত হয়৷ *প্লাঙ্ক* শব্দটি একটি সামগ্রিক রাজনৈতিক প্ল্যাটফর্মের একটি উপাদানকে চিত্রিত করে। বোর্ড বা কাঠের তক্তা দিয়ে তৈরি একটি মৌলিক পর্যায়ের রূপক রেফারেন্স হিসাবে। রূপকটি তার আক্ষরিক উত্সে ফিরে যেতে পারে যখন জনসাধারণের বক্তব্য বা বিতর্ক আসলে একটি শারীরিক প্ল্যাটফর্মে অনুষ্ঠিত হয়।

আরও দেখুন
---------

* সরকারি প্ল্যাটফর্ম
* গণতন্ত্রের তালিকা এবং নির্বাচন-সম্পর্কিত বিষয়
* কনজারভেটিভ পার্টির (ইউকে) সাধারণ নির্বাচনী ইশতেহারের তালিকা
* লেবার পার্টির (ইউকে) সাধারণ নির্বাচনী ইশতেহারের তালিকা
* লিবারেল পার্টি এবং লিবারেল ডেমোক্র্যাটস (ইউকে) সাধারণ নির্বাচনী ইশতেহারের তালিকা
* ম্যান্ডেট (রাজনীতি)
* পার্টি লাইন (রাজনীতি)
* স্টাম্প বক্তৃতা (রাজনীতি)

তথ্যসূত্র
---------
**কৃষ্ণকান্ত ভাদুড়ী** (জন্মঃ ১১৯৮ বঙ্গাব্দ — মৃত্যুঃ ১২৫১ বঙ্গাব্দ) *রসসাগর* উপাধিপ্রাপ্ত নদীয়ার রাজকবি।

প্রারম্ভিক জীবন
---------------

নদিয়া জেলার বাড়েবাঁকা গ্রামে দরিদ্র ব্রাহ্মণ পরিবারে জন্মগ্রহণ করেন। বাল্যকাল থেকেই পাদপূরণ ও ছোট ছোট কবিতা রচনা করতে পারতেন। চাকুরির সন্ধানে কৃষ্ণনগর আসেন ও তদানীন্তন রাজা গিরীশচন্দ্র তাকে মাসিক ত্রিশ টাকা বৃত্তিতে নদিয়া রাজপরিবারের সভাসদের পদ প্রদান করেন।

সভাকবি
------

নদীয়ার রাজা গিরিশচন্দ্রের সভায় হাস্যরসিক স্বভাবকবি হিসেবে স্থান পেয়েছিলেন তিনি। সংস্কৃত, বাংলা, হিন্দি ও ফারসি ভাষায় সুপন্ডিত ছিলেন। মুখে মুখে পয়ার ত্রিপদী ও চতুষ্পদী ছন্দে সরস কবিতা রচনায় পারদর্শিতা দেখে মহারাজ তাকে রসসাগর উপাধিতে ভূষিত করেন। কবি ঈশ্বরচন্দ্র গুপ্তের সাথে রসসাগরের বিশেষ হৃদ্যতা জন্মে, তিনি গুপ্তকবির প্রশংসায় '*ঈশ্বর গুপ্তের নাম লুপ্ত নাহি হবে*' এই কাব্য রচনা করলে ঈশ্বরচন্দ্র গুপ্ত তার সম্মানে '*রসসাগরের রস শুষ্ক নাহি হবে*' কবিতা ততক্ষনাৎ রচনা করেছিলেন বলে জানা যায়। কবি শেষ জীবন শান্তিপুরে মেয়ের কাছে অতিবাহিত করেন।

রচিত গ্রন্থ
-----------

রসসাগর কৃষ্ণকান্ত ভাদুড়ী রচিত উল্লেখযোগ্য গ্রন্থ 'সমস্যা পূরান'

তথ্যসূত্র
---------

1. ↑  Rāẏa, Mohita (১৯৮৮)। *Nadīẏa uniśa śataka*। Amara Bhāratī।
2. ↑  "পাতা:জীবনীকোষ-ভারতীয় ঐতিহাসিক-দ্বিতীয় খণ্ড.pdf/১৫৭ - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২০-০৮-০৫।
3. ↑  প্রমথ খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ১০২। আইএসবিএন 81-85626-65-0।